cyanic-selkie/wikianc huggingface dataset:
Nasserjärvi
pienoiskuva|Nasserjärven sijainti right|thumb|Näkymä Nasserjärvelle Abu Simbelin alueelta. Nasserjärvi on suuri tekojärvi eteläisen Egyptin ja pohjoisen Sudanin alueella. Se on muodostunut Assuanin padon rakentamisen seurauksena. Järvi on nimetty Egyptin presidentin Gamal Abdel Nasserin mukaan. Tarkkaan ottaen vain järven Egyptin puoleinen osa (83 % järven pinta-alasta) on nimeltään Nasserjärvi, sudanilaiset kutsuvat oman valtionsa alueella olevaa järven eteläosaa nimellä Nubianjärvi.
Nasserjärvi on noin 550 kilometriä pitkä ja sen leveys on noin 35 kilometriä leveimmältä kohdalta. Järven pinta-ala on noin 5 250 neliökilometriä. Järven tieltä jouduttiin siirtämään satoja tuhansia ihmisiä uusille asuinpaikoille. Myös useita arkeologisesti tärkeitä kohteita, kuten Abu Simbel, purettiin ja siirrettiin kivi kiveltä uuteen paikkaan.
Nenimäki
Nenimäki on kylä Leningradin alueen Seuloskoin piirin Kuivaisin kunnassa Venäjällä. Se sijaitsee Pietarista pohjoiseen suuntautuvan rautatien ja A120-maantien varrella neljä kilometriä Kuivaisista luoteeseen. Kylässä on 1300 asukasta (vuonna 2010).
1800-luvun puolivälissä Nenimäen kylän ja kartanon asukkaat olivat ortodoksisia inkerikkoja. Vuoden 1926 väestönlaskennan mukaan kylässä asui 125 venäläistä, 25 suomensuomalaista, viisi inkerinsuomalaista ja kaksi lättiä. Nykyään paikalla on entisen varuskunnan asuinalue.
Lintu (täsmennyssivu)
Lintu voi tarkoittaa seuraavia asioita:
Repoveden kansallispuisto
Repoveden kansallispuisto on Kaakkois-Suomessa Kouvolan kaupungin (vuoteen 2008 Valkealan kunnan) ja Mäntyharjun kunnan alueella sijaitseva kansallispuisto. Matkaa Helsinkiin on noin 190 kilometriä. Puiston itäiset osat sisältyvät Pahkajärven ampuma-alueeseen, jossa on liikkumiskielto. Puiston lähellä sijaitsee myös Vekaranjärven varuskunta. Repoveden kansallispuisto on Suomen seitsemänneksi suosituin kansallispuisto. Vuonna 2021 siellä vieraili 172 900 kävijää.
Kansallispuiston perustaminen
Repoveden alueet siirtyivät 1910-luvulla Kymi-yhtiön haltuun ja metsätalouskäyttöön. Vuonna 2001 UPM-Kymmene lahjoitti valtiolle kolmasosan tulevan kansallispuiston maista ja esitti Aarnikotkan metsän luonnonsuojelualueen perustamista omille mailleen. Repoveden kansallispuisto perustettiin 1. tammikuuta 2003. Kansallispuiston pinta-ala on 15 neliökilometriä, Aarnikotkan metsän luonnonsuojelualueen pinta-ala 14 neliökilometriä. Repoveden alue oli ollut retkeilijöiden suosiossa jo vuosikymmeniä ennen varsinaisen kansallispuiston perustamista.
Repoveden polkuverkosto ja nähtävyydet
pienoiskuva|upright=2.0|vasen|Olhavanvuori tammikuussa 2020. Repoveden kansallispuistolla on kolme sisäänkäyntiä: pohjoisesta Saarijärvi ja etelästä Lapinsalmi sekä Tervajärvi. Lapinsalmen sisäänkäynti on päiväretkeilijöiden keskuudessa suosituin.
Meksikon ralli 2007
Meksikon ralli 2007 oli kauden neljäs MM-ralli ja se käytiin 9.–11. maaliskuuta. Rallissa ajettiin 20 erikoiskoetta yhteispituudeltaan 366 kilometriä.
Kontinkieli
Kontinkieli on leikkikieli, jossa jokaisen sanan jälkeen lisätään kontti, ja alkuperäisen sanan ja kontti-sanan alkuosat vaihdetaan keskenään. Näin esimerkiksi sanasta sana tulee ensin  sa na ko ntti ja alkuosat vaihtamalla  ko na sa ntti. Kontinkieli kuuluu sananmuunnoskielten typologiassa äänteenvaihdoskieliin (erotukseksi tavumuunnoskielistä), ja toisaalta avainkieliin, koska siinä käytetään avainsanaa (kontti).
Repoveden kansallispuisto
Repoveden polkuverkosto ja nähtävyydet
Lapinsalmen riippusilta sortui heinäkuussa 2018, kun kiinnityksessä käytetty ankkuritanko petti, mutta sillalla olleet eivät loukkaantuneet. Tilalle rakennettiin kesällä 2019 uusi silta. Uusi teräksinen ja yli kaksi kertaa vanhaa leveämpi silta avattiin syksyllä 2019.
Puiston läpi kulkee myös 120 kilometrin mittainen Valkealan ulkoilureitti. Kansallispuiston järvet tarjoavat oivan mahdollisuuden retkeillä soutaen tai meloen. Vaellusreitistö Repovedeltä Mouhun kautta Mäntyharjulle ja Pertunmaalle on liitetty Suomen Ladun ylläpitämään nettikarttaan Euroopan kaukovaellusreitistöistä Suomessa. Opasteissa on E10-kilvet.
Repoveden nähtävyyksiin kuuluvat esimerkiksi kiipeilijöiden suosima Olhavanvuori, joka on yksi Etelä-Suomen parhaista kiipeilypaikoista, sekä Suomen Kultareitti, joka tarjoaa mahdollisuuden tutustua vesibussin kyydissä erämaa-alueeseen. Puistossa sijaitsee myös useita näkötorneja ja alueen uittoperinteestä kertova Kuutinlahti entisöityine uittokanavineen. Lapinsalmen riippusilta on varsinkin turistiryhmien suosiossa.
Kontinkieli
Seppänen esitteli kontinkielelle kääntävän Interlisp-ohjelman, joka oli toteutettu Teknillisen korkeakoulun DECSystem-20-tietokoneella. Ohjelma osasi myös muita leikkikieliä, kuten siansaksan. Common Lisp -toteutus esitellään Eero Hyvösen ja Jouko Seppäsen kirjassa Lisp-maailma 2 (1987).
Repoveden kansallispuisto
Repoveden polkuverkosto ja nähtävyydet
Repoveden kansallispuisto on Kaakkois-Suomen suurin yhtenäinen rakentamaton metsä-, suo- ja järvialue. Repoveden peruseläimistöön kuuluvat muun muassa kaakkuri, ilves, hirvi, pöllöt ja erilaiset kanalinnut.
Repoveden alueen läheisyydessä Tihvetjärven ja Vuohijärven välisellä alueella on Elvingin torni, josta on mainiot näkymät Repovedenkin suuntaan.
Transvision
Transvision tai TransVision on World Transhumanist Associationin ja sen yhteistyöjärjestöjen vuosittain järjestämä kansainvälinen transhumanistinen konferenssi. Konferenssin ajankohta sijoittuu yleensä heinä-elokuulle.
Neliökilometri
Neliökilometri (tunnus km²) on pinta-alan kansainvälisen yksikköjärjestelmän johdannaisyksikkö.
Yksi neliökilometri on yhtä suuri kuin
Neliökilometreillä ilmoitetaan suuria aloja kuten kaupunkien, järvien tai maiden pinta-aloja. Esimerkiksi Suomen pienimmän kunnan, Kauniaisten, pinta-ala on noin 6 km².
Tiril Eckhoff
Tiril Eckhoff (s. 21. toukokuuta 1990 Bærum) on norjalainen ampumahiihdon olympiavoittaja ja maailmanmestari. Eckhoffia valmentaa Egil Gjelland.
Eckhoffin veli Stian Eckhoff on myös ampumahiihtäjä.
Juniorivuodet
Eckhoff aloitti ampumahiihdon vuonna 1999. Hän kilpaili nuoren MM-kisoissa vuosina 2008–2011 sijoittuen parhaimmillaan viidenneksi takaa-ajokilpailussa Nove Mestossa 2011. EM-kilpailujen nuorten sarjassa 2010 Eckhoff saavutti kultaa pikakilpailussa sekä pronssia takaa-ajossa ja normaalimatkalla.
Arvokilpailut
Ensimmäisissä aikuisten arvokisoissaan, Sotšin olympialaisissa 2014, Eckhoff saavutti sekaviestissä kultaa ja yhteislähdössä sekä naisten viestijoukkueessa pronssia. Kontiolahden MM-kilpailuissa 2015 hän hiihti pronssia saaneessa sekajoukkueessa. Oslon MM-kilpailuissa 2016 hän voitti kultaa pikamatkalta ja viestistä sekä pronssia sekaviestistä. Hochfilzenin MM-kilpailuissa 2017 hän oli yhteislähdössä kahdestoista ja pikakilpailussa kolmastoista.
Pekingin olympialaisissa 2022 Eckhoff voitti kultaa sekaviestissä sekä saavutti hopeaa yhteislähtökilpailussa ja pronssia takaa-ajossa. Pikakilpailussa hän oli yhdestoista.
Maailmancup
Ampumahiihdon maailmancupissa Eckhoff debytoi kaudella 2011–2012 ollen Holmenkollenin pikakilpailussa 50:s. Hän sijoittui ensimmäisen kerran kymmenen parhaan joukkoon oltuaan seitsemäs Hanty-Mansijskin yhteislähtökilpailussa kaudella 2011–2012.
Kaudella 2013–2014 Eckhoff saavutti ensimmäisen palkintosijansa oltuaan kolmas takaa-ajokilpailussa Annecyssa. Kauden kokonaiskilpailussa hän oli seitsemäs ja takaa-ajocupissa viides. Ensimmäisen voittonsa Eckhoff sai Östersundin pikakilpailussa kaudella 2014–2015. Hän oli samalla kaudella kolmas Hochfilzenin pikakilpailussa, Oberhofin yhteislähtökilpailussa ja Ruhpoldingin pikakilpailussa. Maailmancupin kokonaispisteissä hän oli 11:s.
Kaudella 2015–2016 Eckhoff oli kolmas Ruhpoldingin ensimmäisessä yhteislähtökilpailussa ja voitti Oslon MM-pikakilpailun. Maailmancupin kokonaiskilpailussa hän sijoittui jälleen 11:nneksi. Seuraavalla kaudella hän oli toinen Pyeongchangin pikakilpailussa ja voitti Kontiolahden pikakilpailun. Lisäksi hän voitti kauden viimeisen yhteislähdön Holmenkollenilla. Kokonaiscupin lopputilanteessa hän sijoittui 11:nneksi. Kaudella 2017–2018 hän voitti Anterselvan pikakilpailun ja oli Tjumenin pikakilpailussa kolmas. Kaudella 2018–2019 hän voitti Canmoren normaalimatkan ja oli Holmenkollenin yhteislähdössä toinen. Kaudella 2019–2020 Eckhoff voitti Hochfilzenin takaa-ajon sekä Le Grand-Bornandin pikakilpailun, takaa-ajon ja yhteislähdön. Oberhofin yhteislähdössä hän oli toinen. Ruhpoldingissa hän voitti pikakilpailun ja takaa-ajon. Nové Městossa hän voitti yhteislähdön. Kontiolahdella hän oli pikakilpailussa kolmas. Hän sijoittui maailmancupin kokonaiskilpailussa toiseksi, voitti takaa-ajocupin sekä sijoittui yhteislähtöcupissa toiseksi ja pikakilpailucupissa kolmanneksi.
Joulukuussa 2020 Eckhoff voitti Kontiolahden takaa-ajokilpailun ja oli Hochfilzenin pikakilpailussa toinen. Eckhoff voitti Hochfilzenin toisen pikakilpailun. Sen jälkeen hän voitti myös takaa-ajon. Lisäksi Eckhoff sijoittui Hochfilzenin yhteislähtökilpailussa toiseksi. Tammikuussa 2021 Eckhoff voitti Oberhofin ensimmäisen pikakilpailun ja takaa-ajon. Hän voitti myös Oberhofin toisen pikakilpailun. Eckhoff voitti Nove Meston ensimmäisen pikakilpailun ja seuraavan päivän takaa-ajon. Hän voitti myös Nove Meston jälkimmäisen pikakilpailun ja takaa-ajon. Eckhoff voitti Östersundin pikakilpailun. Seuraavan päivän takaa-ajossa hän oli toinen. Hän voitti maailmancupin kokonaiskilpailun, pikamatkan ja takaa-ajon cupit sekä sijoittui yhteislähtöcupissa viidenneksi.
Kaudella 2021–2022 Eckhoff sijoittui Kontiolahden pikakilpailussa toiseksi ja voitti takaa-ajon. Oslossa hän voitti pikakilpailun ja takaa-ajon.
Eckhoff on hiihtänyt myös IBU-Cupia.
Yksityiselämä
Eckhoffilta löytyi syksyllä 2020 ylimääräinen munuaisallas.
James Oliver Curwood
thumb|265px|right|James Oliver Curwood, toinen vasemmalta, 1920 thumb|265px|right|Curwoodin linna. James Oliver Curwood (12. kesäkuuta 1878 – 13. elokuuta 1927) oli yhdysvaltalainen romaanikirjailija ja luonnonsuojelija. Publishers Weekly sijoitti 1920-luvulla hänen kirjansa kymmenen parhaan joukkoon Yhdysvalloissa. Curwoodin romaanien ja novellien perusteella tai innoittamana on tehty ainakin 18 elokuvaa. Kuolemansa aikoihin hän ansaitsi kirjailijoista parhaiten maailmassa sanaa kohden mitattuna. Hän työskenteli rakennuttamassaan Curwoodin linnassa, joka on nykyään museona Michiganin Owossossa.
Elämäkerta
Curwood oli nelilapsisen michiganilaisperheen nuorimmainen. Hän jätti lukion kesken, mutta läpäisi Michiganin yliopiston pääsykokeen. Hän kirjautui Michiganin yliopiston englanninkieliselle osastolle opiskelemaan journalismia. Kahden vuoden kuluttua hän keskeytti opinnot ja ryhtyi toimittajaksi.
Curwood myi ensimmäisen tarinansa vuonna 1900 ollessaan töissä Detroit News-Tribune -sanomalehdessä. Vuonna 1909 hänellä oli säästössä niin paljon rahaa, että hän pääsi matkustamaan Kanadan luoteisosaan. Tästä matkasta tuli inspiraation lähde hänen erämaihin sijoittuville seikkailutarinoilleen. Kirjojen menestyksen ansiosta hän saattoi vastaisuudessa matkustaa joka vuosi useiksi kuukausiksi Yukoniin ja Alaskaan. Hänen tuotantoonsa kuuluu yli 30 seikkailukirjaa.
Curwood oli vaurastunut kirjoistaan saamillaan tuloilla, ja hän toteutti vuonna 1922 lapsuudenaikaisen unelmansa ja rakennutti Owossoon Curwoodin linnan. Se rakennettiin 1700-luvun ranskalaisen linnan tyyliin. Curwoodin linna on nykyään museo.
Curwood oli innokas metsästäjä nuorena, mutta vanhempana hänestä tuli suuri luonnonystävä ja -suojelija. Hänen sai nimityksen vuonna 1926 Michiganin luonnonsuojelutoimikuntaan (Michigan Conservation Commission).
Curwood oli vuonna 1927 kalastusretkellä Floridassa, kun häntä puri hämähäkki reiteen, ja seurauksena oli allerginen reaktio ja tulehdus, josta aiheutui verenmyrkytys. Curwoodin terveys romahti muutamassa kuukaudessa, ja hän kuoli kotiseudullaan 49-vuotiaana. Hänet haudattiin Oak Hillin (Owosso) hautausmaalle perhehautaan.
Owosson kaupunki pitää vuosittain kesäkuun ensimmäisenä viikonloppuna Curwood-festivaalit. Tällöin juhlitaan kaupungin perinteitä. Lisäksi L'Anse Townshipin vuori Michiganissa on nimetty Curwoodin vuoreksi, ja L'Anse Townshipin puisto on uudelleen nimetty Curwoodin puistoksi.
Kirjallisuus ja elokuvat
Curwoodin seikkailukirjojen esikuva oli Jack Londonin tuotanto. London tavoin Curwood sijoitti useat tarinansa mahtavaan luoteeseen (Great Northwest). Sen luonnosta ja eläimistä piirtyy luonteenomaista moniin kirjoihin, kuten Kazan (Kazan, susikoira), Baree, Son of Kazan (Kazanin poika), The Grizzly King (Kalliovuorten kuningas) ja Nomads of the North (Salomaiden samoilijat). Monissa Curwoodin seikkailuromaaneissa on varsinaisena tai toissijaisena juonteena romanssi. Tämä piirre lisäsi kirjojen viehätystä ja kaupallista menestystä sekä nosti Curwoodin teokset menestyskirjalistoille 1920-luvulla. Suosituin teos oli The River’s End (Ihmismetsästäjän salaisuus) vuodelta 1920. Kirjaa myytiin yli 100 000 kappaletta, ja Publisher Weeklyn mukaan se oli Yhdysvalloissa vuoden neljänneksi menestynein kirja.
Kirjailijanurallaan Curwood tuotti monenlaista kirjallisuutta ja suosittuja lehtiä. Curwoodin tuotantoluettelossa on yli 200 artikkelia, lyhyttä kertomusta ja kirjoitussarjaa. Hänen teoksensa on julkaistu Kanadassa ja Englannissa. Joitakin hänen kirjojaan on käännetty ranskaksi, italiaksi, venäjäksi, espanjaksi, hollanniksi, ruotsiksi, suomeksi ja puolaksi. Teoksia on julkaistu näiden kielialueiden maissa. Viimeisen kirjansa Green Timber Curwood sai lähes valmiiksi ennen kuolemaansa. Teoksen viimeisteli Dorothea A. Bryant, ja se julkaistiin 1930.
Curwoodin kirjoihin tai lyhyisiin tarinoihin perustuu ainakin kahdeksantoista elokuvaa. Tarina Wapi the Walrus kuvattiin kolme kertaa: 1919, 1927 ja 1953. Filmi perustui teokseen Back to God's Country. Vuoden 1919 versiossa urheaa ja seikkailunhaluista naista pohjoisen erämaassa näytteli Nell Shipman. Curwoodin teokseen The Wolf Hunters (Sudenpyytäjät) perustuvassa elokuvaassa The Trail Beyond (1934) näytteli John Wayne. oimintosarjassa Kirby Grant esitti ratsupoliisikorpraali Rod Webbiä Chinook-koirineen kymmenessä elokuvassa.
Ranskalainen ohjaaja Jean-Jacques Annaud ohjasi vuonna 1988 elokuvan The Bear (Karhu), joka perustuu Curwoodin romaaniin The Grizzly King (Kalliovuorten kuningas) vuodelta 1916. Elokuva herätti uuden kiinnostuksen Curwoodiin.
Osa Curwoodin kirjoista on Suomessa julkaistu suositussa Riksin sarjassa. Alkujaan niitä julkaisivat WSOY (kaksi nimikettä), Karisto (yhdeksän nimikettä) ja Minerva (kahdeksantoista nimikettä). Ostettuaan Minervan WSOY julkaisi uusintapainoksia.
Suomennokset
Suomennokset ja niiden painokset Fennican mukaan:
SAE
SAE eli Society of Automotive Engineers on yhdysvaltalainen autoalan standardisointijärjestö, joka on perustettu 1905. SAE on laajentanut toimintaansa myös ilmailuun ja jopa avaruusaluksiin. Tunnetuimpia SAE-standardeja on voiteluöljyjen luokittelu viskositeettien mukaan (SAE J300). Järjestö toimii myös autoelektroniikan alueella (esimerkiksi CAN-väylä).
Walk, Don’t Talk
Walk, Don’t Talk on Beats and Stylesin neljäs studioalbumi, joka julkaistiin vuonna 2007.
Nongkrem
Nongkrem (myös: Shad Nongkrem, Pomblang Nonkrem) on khasi-heimon tärkeimpiä kansantansseja Intian Meghalayan osavaltiosta. Tanssi tunnettiin alkujaan nimellä Pomblang, joka oli rituaali, jota harjoitettiin entisessä Shillongin osavaltiossa.
Khaseilla on tapana juhlistaa riisisadon kypsymistä ja puintiaikaa Nongkrem-rituaalilla, johon kuuluu useita tansseja ja lauluja. Sadonkorjuuseen liittyvällä rituaalilla ei ole kiinteää päivämäärää, mutta yleensä viisipäiväinen Ka Pomblang Nongkrem -festivaali järjestetään marraskuussa Koillis-Intiassa lähellä Shillongia sijaitsevassa Smitissä.
Nongkrem -tanssi liittyy Pomblang-seremoniaan, jossa uhrataan mm. vuohia Khasi-heimon jumalille mm. U Blei Shillongille (Shillongin jumala) ja Ka Blei Synsharille (vaurauden ja oikeuden jumalatar).
Seremonian jälkeen alkaa tanssi, joka koostuu useista erilaisista osioista. Tanssijat ovat juhlallisiin ja koristeellisiin asuihin pukeutuneita miehiä ja naisia.
Khasien toinen perinnetanssi on nimeltään Shad Sukmynsiem, joka on perinteinen häätanssi.
The Beatles Box Set
The Beatles Box Set on The Beatlesin kokoelma-albumi, joka sisältää musiikkia lähes kaikilta yhtyeen albumeilta, ollen täten koko yhtyeen tuotannon sisältävä pakkaus.
Kappalelista
Koska boksi sisältää reilusti yli sata kappaletta, listassa on niiden albumeiden nimet, joilta albumilla on musiikkia (sisältää koko albumin kappaleet).
Lähteet
CD Universe
Aleksandr Skvortsov
Aleksandr Vikentjevitš Skvortsov (, (28. elokuuta 1954 Gorki, Venäjän SFNT – 4. helmikuuta 2020) oli venäläinen jääkiekkoilija, pelipaikaltaan hyökkääjä. Hän pelasi Neuvostoliiton maajoukkueessa vuosina 1976–1985 123 maaottelua tehden 41 maalia. Neuvostoliiton mestaruussarjassa Skvortsov pelasi 580 liigaottelua tehden 244 maalia Gorkin Torpedon joukkueessa.
Skvortsov pelasi myös yhden kauden Suomessa Oulun Kärppien joukkueessa I-divisioonassa kaudella 1989–90. Tämän jälkeen hän pelasi vielä Ruotsissa Kalix HF:ssä kolmannella sarjatasolla vuosina 1991–94, minkä jälkeen hän toimi yhden kauden ajan Kalixin päävalmentajana. Skvortsov toimi apuvalmentajana Amur Habarovskissa, Torpedo Nižni Novgorodissa ja HK Sarovissa.
Skvortsov kuoli 65-vuotiaana 4. helmikuuta 2020.
Rattikelkkailu talviolympialaisissa 1972
X talviolympialaisissa Sapporossa vuonna 1972 järjestettiin rattikelkkailussa kilpailut kaksi- ja nelimiehisille joukkueille.
Neljän miehen kelkat
<br style="clear:both" />
Mikittala
Mikittala on kylä Leningradin alueen Seuloskoin piirin Kuivaisin kunnassa Venäjällä. Se sijaitsee neljä kilometriä Kuivaisista itään. Vakituisia asukkaita on vain virallisesti vain yksi, mutta todellisuudessa noin 25 (vuonna 2010).
Lempaalan luterilaisen seurakunnan alueella sijainnut Mikittalan kylä oli historiallisesti etupäässä inkerikkojen ja venäläisten asuttama. Vuoden 1926 väestönlaskennan mukaan siellä asui 131 venäläistä ja 16 inkerinsuomalaista. Omakotitaloista koostuvaa kylää ympäröi nykyään suuri puutarhapalsta-alue.
Lähteet
60.32778°N, 30.49472°W
MegaStaraoke
MegaStaraoke on Staraoke-karaokepelisarjan videopeli. Pelissä on tarkoitus ohjata pelihahmoa laulamalla laulun sanoja oikein.
Harmonia (EP)
Harmonia on alternative metal -yhtye Nicolen EP-levy. Se julkaistiin tammikuussa 2001 levymerkillä Biotech Records.
Punaraputokko
Punaraputokko (Amblyeleotris wheeleri) on tokkoihin kuuluva kala.
Koko ja ulkonäkö
Punaraputokko kasvaa noin seitsemän senttimetriä pitkäksi. Sen puikkomainen vartalo on punaruskean ja kellertävän pystyraitainen. Silmät kohoavat kulmikkaan pään yläpuolelle. Rintaevät ovat muiden tokkojen tapaan voimakkaat.
Alkuperä
Punaraputokko elää luonnossa Indopasifisella merialueella.
Käyttäytyminen
Punaraputokko kaivautuu mielellään ainakin pyrstöosaltaan hiekkaan. Se puolustaa reviiriään, mutta on harvoin aggressiivinen. Punaraputokko voi elää symbioottisessa suhteessa samassa hiekkakuopassa tai kolossa suunnilleen samankokoisten pistoolirapujen (Alpheus sp., ainakin Alpheus ochrostriatus) kanssa.
Akvaariokalana
Punaraputokkoja pidetään meriakvaarioissa, joissa on paljon uintitilaa ja korallihiekkapohja. Ne eivät näyki koralleja, joten ne käyvät myös riutta-akvaarioon. Ne syövät lihaisaa pakasteruokaa, jota suositellaan annettavaksi kahdesti päivässä.
Urban Gad
Peter Gad syntyi kontra-amiraali Nicolaus Gadin ja kirjailija Emma Gadin perheeseen. Hän opiskeli maalaustaidetta Pariisissa ja työskenteli sen jälkeen lavastajana Kööpenhaminan Dagmar-teatterissa ja Uudessa teatterissa. Vuonna 1910 Gad käsikirjoitti ja ohjasi tulevan vaimonsa Asta Nielsenin läpimurtoelokuvan Kuilu (Afgrunden). Työskenneltyään Fotoramalla ja Nordisk Filmillä Gad muutti vuonna 1912 Nielsenin kanssa Saksaan.
Gad ja Nielsen tekivät Berliinissä 31 elokuvaa, jotka nostivat Nielsenin maailmankuuluksi filmitähdeksi. Heidän erottuaan Gad ohjasi Saksassa vielä noin 25 elokuvaa vuosina 1916–1921. Sen jälkeen Gad työskenteli Tanskassa, jossa hänen viimeinen elokuvansa oli Lykkehjulet vuonna 1926. Sittemmin hän toimi Kööpenhaminassa elokuvateatterin johtajana. Gad on kirjoittanut elokuvateoreettisen teoksen Dens Midler og Maal (1919) ja postuumisti julkaistun kirjan Klunketiden paa en anden Maade (1949). Hänen toinen vaimonsa oli saksalainen näyttelijä Esther Burgert Westenhagen.
Tom Gordin
thumb|200px|Tom Gordin ja [[Jessica Kürten]] Tom Patrik Gordin (s. 1951 Helsinki) on esteratsastuksen entinen Suomen mestari, Suomen Ratsastajainliiton entinen puheenjohtaja ja Helsinki International Horse Show'n toinen perustaja ja nykyinen toimitusjohtaja.
Nix
Nix eli (134340) Pluto III on yksi Pluton viidestä kuusta. Se on toinen kahdesta Hubble-avaruusteleskoopin kesäkuussa 2005 löytämästä kiertolaisesta.
Nix on saanut nimensä kreikkalaisen yön ja pimeyden jumalattaren Nyksin mukaan. Ennen nimeämistään kuu tunnettiin tunnuksella S/2005 P 2 ja lempinimellä Boulder. Nimen Nix hyväksyi Kansainvälinen tähtitieteellinen unioni (IAU).
Tom Gordin
Vuonna 2006 Gordin valittiin kansainvälisten World Cup -kilpailujärjestäjän Association of World Cup Organisers (AWCO) puheenjohtajaksi.
Nix
NASAn New Horizons -luotain tutki vuonna 2015 Plutoa ja sen kuita, mukaan lukien Hydraa ja Nixiä.
Melodifestivalen 1959
Melodifestivalen 1959 (tuolloin tunnettu nimellä Säg det med musik: Stora Schlagertävlingen) oli Ruotsissa järjestetty laulukilpailu, jossa valittiin Ruotsin edustuskappale vuoden 1959 Eurovision laulukilpailuun. Melodifestivalen järjestettiin tuolloin ensimmäistä kertaa. Ruotsi oli osallistunut Eurovision laulukilpailuun ensimmäistä kertaa jo vuotta aiemmin, mutta tuolloin maan edustaja oli valittu kokonaan sisäisesti. Kilpailu pidettiin avoimena sävellyskilpailuna, johon lähetettiin noin 200 kappaletta. Niistä kahdeksan valittiin karsinnan finaaliin, joka pidettiin 29. tammikuuta Cirkuksessa Tukholmassa. Voittajan valitsivat neljä musiikin asiantuntijoista koostunutta raatia, jotka kokoontuivat Tukholmassa, Göteborgissa, Malmössä ja Luulajassa. Raatikohtaiset äänet eivät kuitenkaan ole tiedossa. Karsinnan voitti kappale Augustin, jonka karsinnassa esitti Siw Malmkvist. Jo ennen karsintaa oli kuitenkin päätetty, että Ruotsin edustuskappaleen kansainvälisessä Eurovision laulukilpailussa esittäisi Brita Borg.
Hjalmar Raatikainen
Hjalmar Raatikainen (1. lokakuuta 1892 Joensuu – 19. heinäkuuta 1967) oli suomalainen jääkärieverstiluutnantti. Hänen vanhempansa olivat kauppias Paavo Raatikainen ja Maria Laukkanen. Hänet vihittiin avioliittoon vuonna 1938 Eeva Tellervo Oksasen kanssa.
Jääkäriaika
thumb|300px|Jääkäripataljoona 27:n 1. komppania Valtionrautateiden harjoittelijana ollut Raatikainen liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 5. marraskuuta 1915, josta hänet komennettiin tammikuussa 1916 värväystehtäviin Suomeen. Hän saapui Uumajan kautta Vaasaan ja jatkoi matkaansa Pohjois-Karjalaan, missä toimi värvärinä ja aseiden hankkijana. Syystalvesta vuonna 1917 hän toimi suojeluskuntalaisten kouluttajana, kunnes tammikuussa 1918 hänet komennettiin kouluttajaksi Vimpelin sotakouluun.
Suomen sisällissota
Hän toimi sisällissodan alkaessa Pohjois-Karjalan vapaajoukkojen varaylipäällikkönä ja myöhemmin hänet komennettiin Karjalan rintamalle Karjalan 3. rykmentin 9. pataljoonan komentajan apulaiseksi sekä saman pataljoonan 2. komppanian päälliköksi. Hän otti osaa Joutsenon taisteluihin, missä haavoittui 14. huhtikuuta 1918.
Sisällissodan jälkeinen aika
Raatikainen palveli sisällissodan jälkeen komppanianpäällikkönä Karjalan rykmentti 2:n II pataljoonan 2. komppaniassa. Hänet siirrettiin 1. elokuuta 1918 alkaen joukkueenjohtajaksi Meripataljoonan 2. komppaniaan. Raatikainen erosi armeijasta 20. helmikuuta 1919 vain voidakseen osallistua Viron vapaussotaan 5. maaliskuuta – 8. toukokuuta 1919 välisenä aikana. Virossa hän toimi Länsi-Inkerin vapaajoukoissa aliupseerikurssin johtajana ja myöhemmin joukkueenjohtajana panssarijunadivisioonan suomalaisessa Pataljoonassa Valkin rintamalla. Virosta palattuaan Raatikainen määrättiin 1. kesäkuuta 1919 alkaen Värtsilän suojeluskunnan paikallispäälliköksi, josta hänet siirrettiin 1. kesäkuuta 1920 alkaen sotilasohjaajaksi Joensuun suojeluskuntapiiriin, jossa hänet nimitettiin piiripäälliköksi 1. lokakuuta 1921. Piiripäällikön tehtävien ohella hän toi 16. maaliskuuta – 1. joulukuuta 1922 välisen ajan Sortavalan suojeluskuutapiirin alipäällystökurssien opettajana. Joensuusta Raatikainen muutti Sortavalaan, jossa hän vastaanotti 1. joulukuuta 1922 alkaen Sortavalan suojeluskuntapiirin II alueen päällikön tehtävät. Sortavalan suojeluskunnasta hänet siirrettiin 1. maaliskuuta 1927 alkaen Karjalan kaartin rykmenttiin, jossa hän toimi nuorempana upseerina, komppanianpäällikkönä, aliupseerikoulun varajohtajana ja 31. heinäkuuta 1933 alkaen yleisesikuntaupseerina. Hänet siirrettiin 18. lokakuuta 1934 yleisesikuntaupseeriksi Mikkelin sotilaspiirin esikuntaan, josta hänet siirrettiin 7. marraskuuta 1934 takaisin Karjalan kaartin rykmenttiin, josta palasi 7. kesäkuuta 1935 uudelleen Mikkelin sotilaspiirin esikuntaan. Hänet nimitettiin viimein 8. huhtikuuta 1937 alkaen Savon sotilasläänin esikuntapäälliköksi.
Talvi- ja jatkosota
Raatikainen osallistui talvisotaan esikuntapäällikkönä 13. divisioonan esikunnassa, joka operoi Laatokan pohjoispuolisilla alueilla. Välirauhan aikana hän jatkoi aluksi samassa tehtävässä, kunnes hänet siirrettiin myöhemmin Keski-Pohjanmaan sotilasläänin esikuntapäälliköksi. Jatkosodan puhjettua hänet sijoitettiin sotilasläänin perustaman 11. divisioonan esikuntapäälliköksi, jossa tehtävässä hän toimi divisioonan hyökkäysvaiheen aikana Äänislinnaan ja myöhemmin Neuvostoliiton suurhyökkäyksen torjuntataisteluihin Syvärillä. Divisioonan esikunnasta hän oli poissa vuosien 1942–1944, jolloin hän toimi Pohjois-Kymenlaakson suojeluskuntapiirin komentajana. Raatikainen erosi armeijan palveluksesta sotien jälkeen ja työskenteli sen jälkeen Joensuun raastuvanoikeuden ja maistraatin kunnallisneuvosmiehen virassa vuoteen 1962 saakka. Hänet on haudattu Helsingin Hietaniemeen.
Luottamustoimet
Raatikainen toimi Sortavalan suojeluskuntapiirin kunniatuomioistuimen jäsenenä vuosina 1925–1926 ja Karjalan kaartin rykmentin kunnianeuvoston varapuheenjohtajana vuonna 1929 sekä Karjalan kaartin rykmentin sotaoikeuden jäsenenä vuonna 1930. Hän toimi myös Savon sotilasläänin kunnianeuvoston jäsenenä vuonna 1936 ja varajäsenenä vuonna 37 sekä varapuheenjohtajana vuosina 1938–1939. Sotien jälkeen hän toimi muun muassa Joensuun kaupungin urheilulautakunnassa.
Julkaisuja
Nimellä ''Hj. Raatikainen'':
Siats
Siats oli myöhäisliitukaudella elänyt teropodien alalahkoon kuuluva dinosauruslaji.
Fieldin luonnonhistoriallisen museon työntekijät Peter Makovicky ja Lindsay Zanno löysivät lajin luita Utahissa sijaitsevasta Cedarin vuoristomuodostumasta vuonna 2013. Löydettyjen luiden perusteella kyseessä on maailman petodinosaurusten suurimpiin yksilöihin kuuluva laji, joka eli Pohjois-Amerikassa yli kymmenen miljoonaa vuotta ennen Tyrannosaurus rexiä.
Fylogenia
Kladogrammi Zanno & Makovicky (2013) mukaan:
Kenneth Cederberg
Kenneth Cederberg (s. 18. marraskuuta 1969) on entinen suomalainen maajoukkuetason suunnistaja. Seuratasolla hän edusti Gamlakarleby IF:ää, IF Femmania ja Pargas IF:ää.
Cederberg voitti pikamatkan avoimet Pohjoismaiden mestaruuskilpailut 1995 Ruotsin Skellefteåssa. Opiskelijoiden MM-kisoissa Cederberg saavutti 1992 Skotlannissa kultaa ja pronssia.
Simon (Trollz)
Simon on henkilö piirrossarjassa Trollz. Hän on Trollzopoliksen verivihollinen. Hän on yrittänyt jo 3000 vuotta vallata sekä uutta että vanhaa Trollzopolista. Simonin apulaiskoira on nimeltään Snarf.
Persoonallisuus
Simon on todella ilkeä riiviö. Hän ei tunnu pitävän kenestäkään, ei edes Snarfista. Maailman valtaaminen tuntuu olevan hänelle pakkomielle. Kukaan ei tiedä, mistä Simon on kotoisin, eikä kukaan haluakaan tietää. Simon asuu Aavemetsässä, tosin kukaan ei tiedä missä.
Esittäjiä
Simonia esittävät seuraavat ääninäyttelijät
Formula 1 -kausi 2015
Formula 1 -kausi 2015 oli Formula 1 -sarjan 66. maailmanmestaruuskausi. Kausi oli järjestyksessään toinen, jolla käytettiin kaudella 2014 lanseerattuja 1,6-litraisia turbomoottoreita. Mercedes-tallin kuljettaja Lewis Hamilton lähti kauteen hallitsevana kuljettajien maailmanmestarina ja Mercedes hallitsevana valmistajien maailmanmestarina. Kausi alkoi Australian Melbournessa 15. maaliskuuta ajettavalla Australian Grand Prix'lla. Kausi päättyi marraskuun 29. päivä ajettaviin Abu Dhabin Grand Prix'iin. Osakilpailuja ajettiin yhteensä 19. Paluun kalenteriin teki pitkän poissaolon jälkeen Meksikon Grand Prix, joka ajettiin uusitulla Autódromo Hermanos Rodríguez -radalla marraskuussa.
Caterhamin konkurssin ja Manor Racingin korvattua Marussia -tallin seurauksena kauden aloitti kymmenen valmistajaa ja 20 kuljettajaa. Caterham F1 Team puolestaan oli ennen kauden alkua mukana alustavassa osanottajaluettelossa nimellä CF1 Caterham F1 Team. Niin Caterhamin kuin Marussian osallistuminen kaudelle 2015 oli kuitenkin epävarmaa ja pitkään oli ollut tiedossa, että valmistajat olivat vailla tarvittavaa omistajaa ja rahoitusta. Honda palasi sarjaan McLarenin moottorintoimittajana.
Ennakkotunnelmia
thumb|right|300px|[[Lewis Hamilton (oik.) voitti kuljettajien maailmanmestaruuden kaudella 2014. Toiseksi lopputuloksissa sijoittui tallikaveri Nico Rosberg.]] Edeltävä kausi päätti Red Bullin ja Sebastian Vettelin neljän peräkkäisen mestaruusvuoden valtakauden Formula 1 -sarjassa. Kautta 2014 hallitsi Mercedes, jonka kuljettajat Lewis Hamilton ja Nico Rosberg taistelivat maailmanmestaruudesta viimeiseen osakilpailuun asti. Mestaruuden vei lopulta Hamilton 67 pisteen erolla ennen toiseksi sijoittunutta Rosbergia. Valmistajien mestaruus ratkesi Mercedekselle Venäjän Grand Prix:ssa lokakuussa. Piste-eroa Red Bulliin kertyi 296 pistettä.
Kaudeksi 2014 autojen voimanlähteet olivat muuttuneet vapaasti hengittäneistä V8-moottoreista turboahdettuihin V6-moottoreihin. Mercedes-Benz onnistui kehittämään muita tehokkammaan ja luotettavamman voimayksikön, mikä antoi paitsi Mercedekselle, myös muille Mercedes-Benzin moottoria käyttäneille asiakastalleille (Williams ja Force India) etulyöntiaseman verrattuna Renault’n ja Ferrarin moottoreita käyttäneisiin valmistajiin. Erityisesti Renault kärsi luottettavuusongelmista, kun taas Ferrarin ongelmana oli tehonpuute. Talvitesteissä moni talli oli suurissa vaikeuksissa luotettavuuden ja nopeuden kanssa. Mercedes säilytti ylivoimansa läpi kauden voittaen kaikki kilpailut lukuun ottamatta Kanadan, Unkarin ja Belgian Grand Prix'tä, joissa voittoihin ajoi Red Bull -tallin kuljettaja Daniel Ricciardo.
thumb|left|300px|[[Williams Grand Prix Engineering|Williams-talli palasi kärkikahinoihin vietettyään useamman vuoden keskikastissa. Tallin kuljettajat Felipe Massa ja Valtteri Bottas nappasivat yhteensä kymmenen palkintokorokesijoitusta. Valmistajien mestaruustaulukossa Williams nousi edeltävän kauden yhdeksänneltä sijalta kolmanneksi.]] Kolmeen voittoon ajanut Ricciardo toi valoa kauden alussa ongelmista kärsineelle Red Bull -tallille, joskin voittojen edellytyksenä oli Mercedes-tallin luotettavuusongelmat.
Mercedeksen dominointi oli luonnollisesti yksi kauden puheenaiheista, mutta sitäkin suuremman huomion varasti sarjan taloudelliset ongelmat ja Marussia-kuljettaja Jules Bianchin vakava loukkaantuminen Japanin Grand Prix’ssa. Bianchi menetti autonsa hallinnan vesiliirrossa kierroksella 46 ja ajautui päin radalla ollutta traktoria, joka oli siirtämässä edellisellä kierroksella samassa paikassa radalta suistuneen Adrian Sutilin Sauber-autoa pois rata-alueelta. Bianchin auto ajautui traktorin alle, minkä seurauksena auto vaurioitui pahoin ja Bianchi sai vakavia vammoja päähänsä. Bianchi oli yhdeksän kuukautta koomassa ja kuoli heinäkuussa 2015. Bianchin onnettomuuden seurauksena Formula 1 -sarjan turvallisuuteen on ryhdyttiin jälleen kiinnittää suurempaa huomiota. Kilpailujen tuomaroinnista vastaava FIA muun muassa kehitti autojen nopeutta rajoittavan virtuaalisen turva-auton, jolla autojen vauhtia voidaan hidastaa mikäli turvallisuus sitä vaatii.
thumb|right|300px|Ranskalaiskuljettaja [[Jules Bianchi saavutti myöhemmin kauden aikana konkurssiin ajautuneelle Marussia-tallille historian ensimmäiset MM-pisteet Monacon Grand Prix'ssa. Kuvassa Bianchi autonsa ratissa Singaporen Grand Prix'n harjoituksissa, vain muutama viikko ennen vakavaa loukkaantumistaan Japanissa.]]
Valmistajien kohtaamien talousvaikeuksien ohella myös muutamien osakilpailujen promottoreilla oli vaikeuksia lipunmyynnissä. Esimerkiksi Saksan Grand Prix kärsi merkittävästä yleisökadosta, sillä osakilpailuun oli myyty ainoastaan 52 000 pääsylippua. Mercedes-tallin johtaja Toto Wolff väitti huonon menekin syyksi korkeaa hinnoittelua, joskin Ecclestone kiisti hinnoittelun olevan syy vähäisiin yleisömääriin. Ecclestonen mukaan hintoja oltaisiin voitu kyllä alentaa, mikäli valmistajille maksettavia korvauksia olisi leikattu. Eräiden osakilpailuiden vaikeuksista huolimatta yli kymmenen vuoden poissaolon jälkeen paluun tehnyt Itävallan Grand Prix oli yleisömenestys. Viikonlopulle myytiin kaikkiaan 225 000 pääsylippua.
Yleisön vähenemistä pidettiin kuitenkin huolestuttavana ilmiönä. Samaan aikaan television katsojaluvut laskivat muun muassa Saksassa ja Italiassa, ja Ecclestonen kielteinen suhtautuminen sosiaaliseen mediaan johti välien kiristymiseen lajin sisällä. Ferrarin silloinen pääjohtaja Luca di Montezemolo ehdotti työryhmää, joka pyrkisi löytämään ratkaisuja lajin hohdon palauttamiseksi. Ecclestone ryhtyi kokoamaan työryhmää, mutta hanke ajautui vastatuuleen. Muun muassa entinen tallipäällikkö Flavio Briatore kieltäytyi kutsusta, ja totesi julkisuudessa, "ettei ole hänen asiansa puuttua lajin ongelmiin". Briatore kuitenkin kommentoi lajin nykytilannetta toteamalla kustannusten karanneen täysin käsistä ja lajin muuttuneen liian tekniseksi. Entinen F1-kuljettaja Juan Pablo Montoya oli samoilla linjoilla todetessaan uusien V6-moottoreiden olevan aivan liian hiljaisia ja vaisuja äänimaailmaltaan. Montoyan ohella myös moni muu taho lyttäsi moottoriuudistuksen epäonnistuneeksi ja moottoreiden hiljaisuudella spekuloitiin olleen vaikutusta myös osakilpailujen suosioon.
Australian Grand Prix
Australian Grand Prix oli kauden avauskilpailu ja se järjestettiin Melbourne Grand Prix Circuit -radalla 15. maaliskuuta. Paalupaikalle ajoi kauden 2014 tapaan Mercedeksen brittikuski Lewis Hamilton. Mercedes otti kaksoisvoiton Hamiltonin voittaessa kilpailun ja saksalaisen Nico Rosbergin sijoittuessa toiseksi. Kolmanneksi ajanut Sebastian Vettel jäi Ferrari-debyytissään kärkikaksikosta yli puoli minuuttia.
Malesian Grand Prix
pienoiskuva|oikea|Malesian GP:n palkintokorokkeella vasemmalta oikealle Hamilton, Vettel ja Rosberg. Malesian Grand Prix oli kauden toinen osakilpailu ja se järjestettiin Sepang International Circuit -moottoriradalla 29. maaliskuuta. Paalulle ajoi edellisen osakilpailun tapaan Mercedeksen Lewis Hamilton tallikaverinsa Nico Rosbergin vallatessa ruudun kolme. Kilpailun voitti Sebastian Vettel, jolle voitto oli uran 40:s ja samalla ensimmäinen voitto Ferrarilla. Samalla Ferrari palasi voittokantaan kahden vuoden tauon jälkeen.
Bahrainin Grand Prix
Osakilpailuun paalupaikalta starttasi Mercedeksen Lewis Hamilton. Hamilton ajoi myös kilpailun voittoon. Kimi Räikkönen ajoi kilpailun nopeimman kierroksen. Kilpailussa toiseksi ajanut Räikkönen nousi ensimmäistä kertaa palkintokorokkeelle sitten vuoden 2013 Korean osakilpailun.
Espanjan Grand Prix
Espanjan GP:n paalupaikan valtasi Mercedeksen Nico Rosberg. Rosberg ajoi myös kilpailun voittoon ennen tallikaveriaan Lewis Hamiltonia ja Ferrarin Sebastian Vetteliä.
Monacon Grand Prix
Monacon GP:n paalupaikalle ajoi Mercedeksen Lewis Hamilton. Kilpailun voittoon ajoi Monacossa kolmatta kertaa peräjälkeen Nico Rosberg.
Kanadan Grand Prix
Kanadan GP:n paalupaikalta kilpailuun starttasi Mercedeksen Lewis Hamilton. Hamilton ajoi myös kilpailun voittoon. Williamsin Valtteri Bottas sijoittui kilpailussa kolmanneksi.
Itävallan Grand Prix
Itävallassa paalupaikan valtasi kaudella jo seitsemännen kerran Mercedeksen Lewis Hamilton. Kilpailun voittoon ajoi kauden 2014 tapaan Nico Rosberg. Valtteri Bottas ajoi viidenneksi ja Kimi Räikkönen keskeytti jo kilpailun ensimmäisellä kierroksella.
Britannian Grand Prix
thumb|300px|[[Fernando Alonso Britannian Grand Prix'ssa]]
Paalupaikalta kilpailuun lähti Mercedeksen Lewis Hamilton, toisesta ruudusta starttasi Nico Rosberg. Startissa kolmannesta ruudusta lähtenyt Williamsin Felipe Massa syöksyi kärkeen. Valtteri Bottas starttasi ruudusta neljä ja nousi hetkeksi toiseksi tallikaverinsa perään, mutta radan neljännessä mutkassa Hamilton kuittasi toisen paikan takaisin.
Kilpailun voittoon ajoi kotiyleisön edessä Lewis Hamilton kolmatta kertaa urallaan. Toiseksi ajoi Hamiltonin tallikaveri Nico Rosberg ja kolmanneksi Ferrarin Sebastian Vettel.
Unkarin Grand Prix
Ennen kilpailua järjestettiin hiljainen hetki kuolleen F1-kuljettajan Jules Bianchin muistoksi.
Mercedes-kaksikko Lewis Hamilton ja Nico Rosberg miehittivät eturivin aika-ajoissa kahdeksannen kerran kaudella. Ferrarin Sebastian Vettel starttasi kilpailuun ruudusta kolme, ennen Red Bullin Daniel Ricciardoa. Kolmannen rivin täydensivät suomalaiskuljettajat Kimi Räikkönen ja Valtteri Bottas.
Unkarin Grand Prix'n voittoon ajoi Sebastian Vettel. Voitto oli Vettelin uran 41:n, jolla hän nousi tasoihin Ayrton Sennan kanssa GP-voittojen määrässä. Voitto oli Vettelin kauden toinen ja myös toinen Ferrari-urallaan. Toiseksi kilpailussa ajoi Daniil Kvjat. Red Bullin toinen kuljettaja Daniel Ricciardo ajoi kolmanneksi.
Kilpailukalenteri
Kaudelle 2015 oli ehdolla 22 osakilpailua. Kaudella 2014 ajettujen 19 osakilpailun lisäksi suunnitelmissa oli Ranskan Grand Prix'n palauttaminen kalenteriin. Myös useasti lykätyn Amerikan Grand Prix'n oli tarkoitus liittyä mukaan kalenteriin, mutta taloudellisista ongelmista johtuen kilpailua ei tulla edelleenkään näkemään F1-kalenterissa. Välivuotta viettäneen Intian Grand Prix'n piti palata kalenteriin kaudelle 2015, mutta katsojakadosta ja vero-ongelmista kärsinyt osakilpailu jäi pois kalenterista. Myös muun muassa Qatar ilmaisi kiinnostuksensa F1-osakilpailun järjestämiseen. Kilpailu tosin olisi ehtinyt mukaan todennäköisesti aikaisintaan kaudelle 2016, mutta Bahrainin Grand Prix'n järjestäjät estivät hankkeen veto-oikeudellaan.
Kaupallisia oikeuksia hallinnoivan Bernie Ecclestonen alustavan suunnitelman mukaan kausi olisi ollut pituudeltaan 19 osakilpailun mittainen. Myöhemmin Ecclestone ja Kansainvälinen autoliitto FIA vahvistivat 20 osakilpailun mittaisen kauden. Uutena osakilpailuna tullaan näkemään Meksikon Grand Prix, joka palaa MM-sarjan osakilpailuksi yli 20 vuoden tauon jälkeen. Meksikon osakilpailu ajetaan heti Yhdysvaltain Grand Prix'n jälkeen ennen Brasilian Grand Prix'tä. Meksikon paluun myötä F1-kausi tulee olemaan pidempi kuin koskaan.
FIA julkisti muutoksia kauden 2015 kalenteriin 3. joulukuuta 2014 laajentaen kalenterin 21 osakilpailun mittaiseksi Korean Grand Prix’n mahdollisen paluun myötä. Samalla Kiinan ja Bahrainin osakilpailuiden paikkoja vaihdettiin päittäin niin, että Kiinassa ajetaan kauden kolmas osakilpailu ja Bahrainissa kauden neljäs osakilpailu. Tammikuun alussa Korean Grand Prix kuitenkin poistettiin kalenterista. Alusta asti hyvin epätodennäköiseltä vaikuttaneen Korean Grand Prix'n lisäämisen spekuloitiin olleen keino kiertää sarjan moottorisääntöjä, joiden mukaan osakilpailumäärän ylittäessä 20 osakilpailun rajan kullakin kuljettajalla olisi käytössä viisi moottoriyksikköä (toisin sanoen yksi voimanlähde alkavaa viittä osakilpailua kohti). 20 osakilpailun mittaisella kaudella moottoriyksikköjä saa käyttää enintään neljä, mutta koska Korea ehti olemaan virallisessa kalenterissa mukana, moottoriyksiköitä saisi kaudella 2014 käyttää edelleen viisi. Viralliseksi syyksi ilmoitettiin kuitenkin sopimustekniset velvoitteet.
17. maaliskuuta 2015 ilmoitettiin ettei Saksan Grand Prix’tä ajeta lainkaan Hockenheimissa.
DHL Fastest Pit Stop Award
Kaudella 2015 DHL esitteli uuden Nopein varikkopysähdys -palkinnon. Ferrari voitti palkinnon kauden lopussa 7 nopealla varikkopysähdyksellä.
Elektronitykki
thumb|Katodisädeputken elektronitykki thumb|[[Television kuvaputki (kuvapuoli alaspäin), jonka päässä on elektronitykki.]] thumb|Ylemmässä kuvassa olevan kuvaputken elektronitykki lähikuvassa.
Rakenne ja toiminta
Elektronien irtoamista metallipinnasta, esimerkiksi volframista, voidaan helpottaa kuumentamalla metalli korkeaan lämpötilaan. Kun tyhjiössä korkeassa lämpötilassa olevan metallisen elektrodin, katodin, ja positiivisen elektrodin, anodin, väliin kytketään useiden kilovolttien jännite, hehkuvasta elektrodista irtoaa elektroneja, jotka kiihtyvät sähkökentässä ja suuntaavat suurella nopeudella anodia kohti.
Katodisädeputken elektronitykissä/tykeissä on tyypillisesti katodi, jota ympäröi sylinterimäinen hila "Wehneltsylinteri". Sen positiivisessa sähkökentässä ja g2 vielä positiivisemman jännitteen ansiosta elektronit muovautuvat suihkuksi, jonka terävyyttä säädellään hilojen g2 ja g3 muodostavalla elektroneja taittavalla sähköisellä linssillä. Terävää suihkua pidetään koossa lieriömäisellä magneetilla, tai kuvaputkessa poikkeutetaan pysty -ja vaakasuunnassa joko sähköisesti tai magneettikentällä, jonka jälkeen elektronisäde osuu kuvapinnalle laittaen kuvapinnan pisteen loistamaan valoa.
Christina Odenberg
pienoiskuva|Christina Odenbergin piispanvaakuna Christina Odenberg (s. 26. maaliskuuta 1940) oli Ruotsin kirkon historian ensimmäinen naispiispa. Hänet nimitettiin Lundin hiippakunnan piispaksi 5. kesäkuuta 1997. Hän seurasi piispana arkkipiispaksi valittua K G. Hammaria.
Christina Odenberg jäi virasta eläkkeelle 31. maaliskuuta 2007, ja hänen seuraajakseen valittiin Antje Jackelén. Odenbergin veli Mikael Odenberg on tunnettu poliitikko ja Ruotsin puolustusministeri 2006–2007.
Juraj Mikúš (jääkiekkoilija, 1988)
Juraj Mikúš (s. 30. marraskuuta 1988 Trenčín, Tšekkoslovakia) on slovakialainen jääkiekkopuolustaja, joka pelaa Tšekin Extraligan HC Pardubicessä lainalla HC Kometa Brnosta. Elite Prospects -sivston Ulf Anderssonin mukaan hän on isokokoinen ja monipuolinen puolustaja, jolla on hyvä pelikäsitys, liike ja kiekolliset taidot.
Seuraura
Mikúš on HK Dukla Trenčínin kasvatti. Hän debytoi seuran miesten joukkueessa kaudella 2006–2007, jolloin Mikúš pelasi Extraligassa 22 runkosarja- ja seitsemän playoff-ottelua ilman tehopisteitä. Hän pelasi kauden aikana miesten pelejä myös seitsemän runkosarja- ja yhden playoff-ottelun verran lainalla sarjatasoa alempana 1. hokejová liga SR:n HK 95 Považská Bystricassa.
Toronto Maple Leafs varasi Mikúšin viidennellä kierroksella 134. pelaajana NHL:n varaustilaisuudessa 2007. Kaudella 2007–2008 hän teki Extraligassa 35 runkosarjaottelussa tehot 1+7=8 ja 14 playoff-ottelussa yhden syöttöpisteen. Mikúš pelasi yli puolet runkosarjastaan Slovakian alle 20-vuotiaiden maajoukkueohjelma HK VSR SR 20:n mukana. Kauden 2008–2009 hän pelasi lähes kokonaan Trenčínissä, mutta Mikúš vahvisti myös 1. ligan HK Dukla Senicaa. Spartak Moskova varasi hänet 60. pelaajana KHL:n varaustilaisuudessa 2009.
Straight Forward – The Best of Beats and Styles
Straight Forward – The Best of Beats and Styles on Beats and Stylesin kokoelma-albumi vuodelta 2008.
Juraj Mikúš (jääkiekkoilija, 1988)
Seuraura
Kesäkuussa 2009 Mikúš teki kolmivuotisen tulokassopimuksen Toronto Maple Leafsin kanssa. Hän pelasi kaikki sopimuskautensa kuitenkin kokonaan AHL-joukkue Toronto Marliesin vahvuudessa. Tulokaskaudellaan 2009–2010 Mikúš teki 68 runkosarjaottelussa tehot 5+18=23, joilla hän oli joukkueen tehokkain puolustaja. Kaudella 2011–2012 Mikúš voitti Marliesin sisäisen tehotilaston lukemalla +21. Hän eteni joukkueen kanssa aina Calder Cup -finaaleihin saakka, mutta mestaruuden vei kuitenkin Norfolk Admirals otteluvoitoin 4–0.
Kesällä 2012 Spartak Moskova kauppasi Mikúšin pelaajaoikeudet KHL:n tšekkiläisjoukkue Lev Prahaan vaihdossa kesän 2013 neljännen kierroksen varausvuoroon. Hän siirtyi Levin riveihin kaudeksi 2012–2013. Huhtikuussa 2013 Mikúš teki joukkueen kanssa vuoden mittaisen jatkosopimuksen. Kaudella 2013–2014 hän eteni Levin kanssa aina Gagarin Cup -finaaleihin saakka, mutta mestaruuden vei kuitenkin Metallurg Magnitogorsk otteluvoitoin 4–3.
Mikúš siirtyi kaudeksi 2014–2015 Tšekin Extraligan HC Sparta Prahaan. Hän jakoi tehoilla 3+20=23 liigan puolustajien pistepörssin seitsemännen sijan HC Liberecin Martin Ševcin kanssa. Mikúš voitti myös joukkueensa sisäisen tehotilaston lukemalla +27, joilla hän jakoi myös koko Extraligan puolustajien tehotilaston voiton BK Mladá Boleslavin Tomáš Voráčekin kanssa. Mikúš voitti kauden päätteeksi hopeaa. Kaudella 2016–2017 hän oli Spartan tehokkain puolustaja tehoilla 3+19=22, joilla Mikúš sijoittui liigan puolustajien pistepörssissä kahdeksanneksi. Hän eteni samalla kaudella joukkueen kanssa myös Mestarien liigan finaaliin, mutta mestaruuden vei kuitenkin kotonaan ruotsalainen Frölunda HC jatkoajalla lukemin 4–3.
Kaudeksi 2018–2019 Mikúš siirtyi jatkamaan Extraliga-uraansa kaksivuotisella sopimuksella HC Kometa Brnoon. Marraskuussa 2018 seura lainasi hänet samassa liigassa pelaavaan HC Pardubiceen.
Maajoukkueura
Mikúš edusti Slovakiaa Pyeongchangin olympiakisoissa 2018. Hän pelasi myös MM-kilpailuissa vuosina 2015, 2016 ja 2017, joista viimeisimmässä turnauksessa Mikúš toimi joukkueensa varakapteenina. Yhteensä hän on pelannut 64 A-maaottelua tehopistein 2+10=12.
Mikúš pelasi myös alle 20-vuotiaiden MM-kilpailuissa vuonna 2008 ja alle 18-vuotiaiden MM-kilpailuissa vuonna 2006.
David Klemetz
David Klemetz (1921–1983) oli suomenruotsalainen helluntailainen pastori, opettaja, evankelista ja julkaisija. Klemetz oli suomenruotsalaisen helluntailaisuuden ja vapaakirkollisuuden pitkäaikainen johtohahmo. Klemetz toimi ensin evankelistana Vaasan saaristossa ja Koivulahden alueen helluntaiseurakuntien johtajana. Vuonna 1951 Klemetzistä tuli Helsingin Filadelfia-seurakunnan johtaja, missä hän toimi aina kuolemaansa asti.